DOCUMENTS, LISTS AND TABLES 45 i * 



Br. II. parter, la est mesme le Henry, vers que ceo brief e 

 est port, depart hors de son service sans cause, a 

 tort, et a ses damages, et mist en certein quant le 

 terme comence et quant il departe. 



Belknap. 



Nous ne fuimus unques en vostre service, prist, etc. 



Tanke. 



Ceo n'est pas plee, si vous ne dedits la retenue en 

 nostre service, car maintenant apres la reteinue, vous 

 estes ajudge nostre servant par la ley, coment que 

 vous ne venustes unques en nostre service, par que, 

 depuis que il ne responde pas a nous, nous demaunde 

 judgment, et priomus nous damages. 



Persay. 



A ceo que vous dits, que coment que il ne fuit 

 unques en vostre service, que il fuit ajuge vostre 

 servant, eo ipso, il n'est pas issint, car un home que 

 est en vostre service, puit faire covenant ovesques 

 moy a server, quant son terme est passe, issint que 

 ceo parol, in servicio suo retentus, est a tiel effect, 

 que il fuit en vostre service, et s'il ne vient un- 

 ques en vostre service : donques averes autre briefe 

 sur vostre case. 



Finchden. 



Al comen ley devant ceo statute, si home prist 

 mon servant hors de mon service, jeo avoy briefe de 

 Trespas, la ou il fuit en mon service corporaliter ; 

 ore le statute fuit fait pur eel mischeife que s'il ne 

 vient unques en mon service, apres ceo que il aver 

 fait covenant de moy server, et il soy esloine de 

 moy, j 'a vera tiel briefe, a suppose que il fuit reteinus 

 en mon service, et departie come ceo cy est, per que 

 il covient necessario a respondre al retenue, ad quod 

 tota curia concessit. 



